Centraliseringen og herskernes svækkede stilling medførte, at der i 1920-erne fremkom krav om [[decentralisering]] og ændring af en del af de tiltag, som briterne havde fået gennemført. Repræsentanterne for de europæiske og kinesiske økonomiske interesser var modstandere af dette, og reformerne blev derfor begrænsede. I finanssager fik statsrådene i staterne imidlertid tilbageført nogen myndighed.<ref name="AA248"/> Yderligere decentraliseringskrav kom i 1930-erne, da europæere, kinesere og indere i stærkere grad vandt indpass i statsrådene i staterne. Udviklingen medførte, at sultanerne i 1930-erne begyndte at støtte organisationer til forsvar af malayernes interesser.<ref>Andaya og Andaya, s. 249–250.</ref> Briternes håb om, at føderationen kunne blive et redskab for sammensmeltning af staterne til én enhed, gik således ikke i opfyldelse. I stedet fik de traditionelle herskere fornyet tilslutning.<ref name="AA250"/>
Historie Tidligere_riger,_stater,_protektorater,_kolonier_og_lande